РЕПУБЛИКА СРБИЈА

Министарство просвете, науке и технолошког развоја

као промотер пројекта

и

„ЈУП Истраживање и развој“ д.о.о. Београд

Немањина бр. 22-26

11000 Београд

Србија

и

Универзитет у Новом Саду, Факултет техничких наука

Трг Доситеја Обрадовића бр.6

21000 Нови Сад

Србија

као Наручилац

***објављују***

**ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**ИЗВОЂЕЊЕ РАДОВА НА ИЗГРАДЊИ ОБЈЕКТА „НАУЧНО-ТЕХНОЛОШКИ ПАРК“ У НОВОМ САДУ – ФАЗА II/1.**

**(IOP /3-2014)**

У складу са Финансијским уговором (Истраживање и развој у јавном сектору) између Републике Србије и Европске инвестиционе банке и Одлуком Владе о оснивању друштва са ограниченом одговорношћу за управљање пројектом Истраживање и развој у јавном сектору (,,Сл.гласник РС”, број 51/10, 72/13, 24/14 и 65/14), а на основу члана 7. став 1. тачка 2.(2) Закона о јавним набавкама („Сл. гласник РС”, број 124/12), „ЈУП Истраживање и развој“ д.о.о. Београд је донело Одлуку о покретању међународног отвореног поступка јавне набавке за извођење радова на изградњи објекта „Научно-технолошки парк“ у Новом Саду – Фаза II/1.

Кратак опис предмета набавке:

Предмет јавне набавке је извођење радова на изградњи објекта „Научно-технолошки парк“ у Новом Саду – Фаза II/1.

Предмет Главног пројекта је изградња објекта Научно-технолошког парка Универзитета у Новом Саду, део на Факултету техничких наука, на катастарској парцели 3090 (КО Нови Сад II), која се налази између улуца Др. Илије Ђуричића и Фрушкогорске, спратности Су + П+4 до Су + П+6, укупне нето површине 29.134,50м2, односно укупне бруто површине 31.345,07м2 (надземни део од 26.510,78м2 и сутерен).

Главним пројектом је предвиђена етапна изградња, опремање и стављање објекта у експлоатацију. Сва решења обликовања и опремања ентеријера укључена су у архитектонски пројекат, као и у пројекте конструкције и инсталација, и обухваћени су одговарајућим предмерима и предрачунима.

У односу на предвиђене организационе целине Научно-технолошког парка, дефинисане су следеће просторне целине објекта:

а) улазни блок,

б) амфитеатар и сале за предавања са пратећим простором,

ц) лабораторије за тешку опрему,

д) лабораторије за рачунарску и лакшу електричну опрему,

е) канцеларије запослених на Факултету,

ф) блок управе Научно-технолошког парка,

г) пословни блок (флексибилни канцеларијски простор, архиве, фотокопир собе, чајне кухиње...),

х) блок „Инкубатора“,

и) блок јавних и комерцијалних простора (кафетерија, изложбени простор, кантина…),

ј) комуникације (студената, запослених у пословном парку, посетилаца, запослених на Факултету, колске, економске....),

к) блок енергетских и осталих инжењерско-техничких простора (трафостаница, подстаница грејања, клима подстаница, дизел агрегат…),

л) подземна гаража са припадајућим садржајима,

м) двонаменско склониште.

Уговор о извођењу радова биће закључен у складу са Условима уговарања “Модел уговора о пружању услуга између Инвеститора и Консултанта” (FIDIC, Црвена књига), које је израдила Међународна федерација консалтинг инжењера (FIDIC), као и свим осталим документима који ће чинити Уговор о извођењу радова.

Реализација уговора, који ће бити закључен са најповољнијим понуђачем, очекује се у периоду од јуна 2015. године до јуна 2017. године.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су Конкурсном документацијом.

Конкурсна документација се може преузети електронски или на CD-у на адреси: „ЈУП Истраживање и развој“ д.о.о. Београд, ул. Вељка Дугошевића бр. 54, Звездара, 11000 Београд, сваког радног дана од дана објављивања јавног позива у времену од 13.00 до 15.00 часова уз подношење овлашћења за преузимање Конкурсне документације и доказ о уплати 100,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун „ЈУП Истраживање и развој“ д.о.о. Београд код СБЕРБАНКЕ број 285-1001000000216-50, са шифром плаћања 221 и позивом на број IOP/3-2014 са назнаком „Трошкови Конкурсне документације”. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Подаци за плаћање у страној валути (ЕУР) за нерезиденте Републике Србије:

Intermediary Bank/ Correspondent Bank

Swift – BIC: DEUTDEFF

Name: DEUTSCHE BANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: SABRRSBG

Name: SBERBANK SRBIJA AD

Street: Bulevar Mihajla Pupina 165g

City, Country: 11000 Belgrade, Republic of Serbia

Beneficiary

IBAN/ Account Number: RS35285100120989119397

Company name: “JUP ISTRAŽIVANJE I RAZVOJ” D.O.O. BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу „ЈУП Истраживање и развој“ д.о.о. Београд, ул. Вељка Дугошевића бр. 54, Звездара, 11000 Београд или лично сваког радног дана од 10.00 до 15.00 часова на исту адресу.

Све понуде морају да садрже тендерску банкарску гаранцију у износу од 100.000 евра, наплативо у динарској противвредност обрачунато по средњем курсу НБС на дан плаћања за понуђаче резиденте Републике Србије.

Понуђач је дужан да понуде достави у две одвојене запечаћене коверте „Оригинал” и „Копија” које ће бити запечаћене у спољној коверти и са назнакама предвиђеним Конкурсном документацијом.

Понуде се дају у складу са процедуром „две коверте”, при којој се и техничке (административне) и финансијске понуде подносе заједно, али у одвојеним ковертама (прилог финансијској понуди у којем се налазе писма о намерама банке мора бити посебно запакован, односно одвојен од коверте са финансијском понудом). Техничке понуде се прве отварају и евалуирају у погледу саобразности. Потом се отварају финансијске коверте само технички подобних понуда.

**Крајњи рок за достављање понуда је 24. април 2015. године до 11.00 часова.**

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити **24. априла 2015. године, у 12.00 часова** у просторијама „ЈУП Истраживање и развој“ д.о.о. Београд, ул. Вељка Дугошевића бр. 54, Звездара, 11000 Београд, уз присуство овлашћених представника понуђача.

Отварање финансијског дела понуда обавиће се након извршеног прегледа техничког дела понуда, Наручилац ће свим понуђачима који су поднели понуде доставити образложену Одлуку о квалификованости понуђача као и позив квалификованим понуђачима да учествују у отварању финансијских понуда.

Додатне информације о набавци, укључујући и оне о начину увида у Конкурсну документацију, могу се добити сваког радног дана у времену од 7.30 до 15.30 часова на следећи начин:

e-mail: tender@piu.rs